Frankie Animal

Frankie Animal on 2012. aastast tegev indie rock '​i viljelev Eesti ansambel. Kohe esimesel tegutsemisaastal osalesid nad Noortebändi konkursil, kus võideti kaheksa eriauhinda. 2014. aastal avaldati debüüt-EP "Obsession", mis pälvis kriitikute heakskiidu ning mida kuulati rohkesti ka digiplatvormidel. Olulisteks verstapostideks bändi arengus on olnud esinemised Baltikumi suurimal muusikafestivalil Positivus ja Euroopa ühel mainekamal showcase-festivalil Eurosonic Noorderslag. Lisaks soojendati bändi Ewert and the Two Dragons nende 2015. aasta Saksamaa turneel. Esimene täispikk album "The Backbeat" anti välja 2016. aasta aprillis. 2018. aastal osales Frankie Animal Eesti Laulu konkursil looga "(Can't Keep Calling) Misty". Marie Vaigla (vokaal, klahvpillid) Jonas Kaarnamets (kitarr) Jan-Christopher Soovik (basskitarr) Bänd andis esimese avaliku kontserdi 2012. aasta sügisel. 25. oktoobril võeti osa Noortebändi konkursist, kus jõuti küll finaali, ent saavutati teine koht. Sellest hoolimata sai Frankie Animal üritusel kaheksa eriauhinda, muuhulgas Raadio 2 lemmiku ja publiku lemmiku auhinna. 2013. aasta detsembris alustasid nad oma esimese EP "Obsession" lindistamist, mis valmis koostöös Ewert and the Two Dragons kitarristi Erki Pärnojaga. "Seal on nii rokilikumat poolt kui ka pehmemat ja melanhoolsemat meeleolu sisse põimitud. Kõik on tasakaalus, esimene pool on pigem andmine ja teine pool on kurvemate meloodiatega rahulikumad lood," kirjeldas ansambli solist Marie. 2014. aastal oli bändi esimene suur esinemine Positivus festivalil Lätis. Lisaks esineti Intsikurmu festivalil Põlvas. Frankie Animali esimesed singlid olid "My Friend" ja "Loveless man". 2015. aasta oli ansambli jaoks väga märgilise tähendusega. Esineti Hollandi muusikafestivalil Eurosonic Noorderslag, mis on tuntud kui festival, kust avastatakse uusi ja andekaid artiste. Lisaks soojendati bändi Ewert and the Two Dragons nende Saksamaa turnee viiel kontserdil. Frankie Animal on öelnud, et just Ewert and the Two Dragons inspireeris neid enda ansamblit looma. Aprillis ilmus Frankie Animali esimene täispikk album "The Backbeat". Kaspar Viilup (ERR) kommenteeris: "Marie Vaigla vokaal lendab seinast seina, olles ühel hetkel habras kui Karen O sooloprojektid ning järgmisel hetkel karjudes-möllates The Killsi juhtfiguuri Alison Mossharti moodi. Kiitust väärivad ka kitarripartiid – Jonas Kaarnamets on üks uue aja andekamaid Eesti kitarriste, kes jääb kõrva. Isegi albumi lõpupoole tulevad ballaadid on säravad ning pigem südamlikult valusad kui teeseldud ja külmad. Emotsionaalsusest ei tule sel plaadil seega kindlasti puudu – asi, mis noores rokkmuusikas on suureks erandiks, sest macho-poos ja "ma-olen-nii-lahe" imago lihtsalt varjavad selle ära. Frankie Animal on sellest täielikult lahti saanud." 2017. aastal anti välja kolm singlit: "Nightlights", "Pretty Late" ja "(Can't Keep Calling) Misty". Viimasega osaleti konkursil Eesti Laul 2018, kus saavutati seitsmes koht ning hulgaliselt meediatähelepanu. Maikuus anti koos Jüri Pootsmanniga välja singel "Funny". 2019. aasta juunis ilmus ansamblil plaadifirma Made in Baltics (Sony Music) kaudu singel "Playful". See oli 2019. aasta juulis Raadio 2 enimmängitud lugu. 1. mail 2020 anti välja singel "Restless". “Mulle tundub, et me oleme “Playfuli” ja “Restlessiga” kätte saanud suuna, kuhu poole soovime kogu albumiga muusikaliselt liikuda. Veidi popilik, nostalgiahõnguline ja meie kolme nägu. Tunnen, et side meie kolme vahel on ka üha tugevam ja selle võrra on muusika ka terviklikum,” räägib bändi kitarrist Jonas Kaarnamets. "The Backbeat" (2016) "Obsession" (2014) "My Friend" (2014) "Loveless Man" (2014) "The Backbeat" (2016) "Nightlights" (2017) "Pretty Late" (2017) "(Can't Keep Calling) Misty" (2017) "Funny" (2018) "Playful" (2019) "Restless" (2020) https://kroonika.delfi.ee/news/muusika/frankie-animali-uus-singel-obsession-tekitab-internetis-toelist-furoori?id=68451499 https://www.ajakirimuusika.ee/single-post/2016/07/02/The-Backbeat-Frankie-Animal-Frankie-Animal "arhiivikoopia". Originaali arhiivikoopia seisuga 24. september 2017. Vaadatud 25. aprill 2020.{{cite web}}: CS1 hooldus: arhiivikoopia kasutusel pealkirjana (link) https://menu.err.ee/284273/frankie-animal-liitub-ewert-and-the-two-dragonsi-tuuriga https://muusikaplaneet.ee/2016/04/26/thebackbeatalbum/ https://menu.err.ee/683953/eesti-laul-ii-poolfinaal-frankie-animal-can-t-keep-calling-misty https://anditshappening.ee/frankie-animal-cool-siirus/ https://r2.err.ee/662047/frankie-animali-kulaskaiku-r2-s-saab-jalgida-otse http://www.allstarz.ee/vaata_artiste/567.html https://kroonika.delfi.ee/archive/video-karjaari-seni-suurim-samm-frankie-animal-loodab-enne-positivuse-suurt-esinemist-teistelt-artistidelt-haid-nippe-napsata?id=69387231 https://epl.delfi.ee/kultuur/intsikurmu-meelitas-pealinna-hipsterid-polvasse?id=69475083 "Arhiivikoopia". Originaali arhiivikoopia seisuga 21. august 2019. Vaadatud 25. aprillil 2020.{{netiviide}}: CS1 hooldus: arhiivikoopia kasutusel pealkirjana (link) https://kroonika.delfi.ee/news/muusika/intervjuu-frankie-animal-avaldas-uue-singli-pretty-late-see-on-heatujulaul-mida-kuulaks-reedesel-peoohtul-linna-peal-ringi-kondides?id=78165018&utm_source=feedburner&utm_medium=feed&utm_campaign=Feed%3A+publikuudised+%28Publik+%3E+K%C3%B5ik+uudised%29 https://kultuur.err.ee/312204/arvustus-frankie-animal-kui-pisut-hilinenud-hipster https://menu.err.ee/686986/eesti-laul-2018-finaal-frankie-animal-can-t-keep-calling-misty https://menu.err.ee/830195/frankie-animal-avaldas-koostoosingli-juri-pootsmanniga https://menu.err.ee/950154/frankie-animal-avaldas-mangleva-suveloo-playful Ansambli koduleht Ansambel Facebookis Ansambel SoundCloudis Ansambel YouTube'is Ansambel Twitteris Ansambel Instagramis Ansambel iTunesis Ansambel Spotifys Ansambel Deezeris Ansambli e-pood